|  |
| --- |
| **DOKUMENT ZA INTERNETSKO SAVJETOVANJE**  |
| **NACRT PRIJEDLOGA VIII. IZMJENA I DOPUNA PROSTORNOG PLANA VIROVITIČKO-PODRAVSKE ŽUPANIJE**  |
| **VIROVITIČKO-PODRAVSKA ŽUPANIJA** |
| **Početak savjetovanja****30. studenog 2023. godine** | **Završetak savjetovanja****19. prosinca 2023.** **godine** |

**RAZLOG DONOŠENJA**

|  |
| --- |
|  Razlog zbog kojih se pristupilo izradi VIII. Izmjena i dopuna Prostornog plana Virovitičko-podravske županije (u daljnjem tekstu: VIII. Izmjene i dopune PP VPŽ) naveden je u Odluci o izradi VIII. Izmjena i dopuna PP VPŽ donesenoj na 10. sjednici Županijske skupštine Virovitičko-podravske županije, dana 16. listopada 2023. godine („Službeni glasnik“ Virovitičko-podravske županije broj 10/23.).Prema Odluci o izradi VIII. Izmjena i dopuna PP VPŽ razlog izmjena je određivanje površinaplaniranih za eksploataciju ugljikovodika unutar dijela istražnog prostora DRAVA-03.VIII. Izmjene i dopune PP VPŽ inicirane su zahtjevom INA Industrija nafte, d.d. proizvodnja nafte i plina za ucrtavanje površina planiranih za eksploataciju u svrhu ubrzanja postupka utvrđivanja budućih eksploatacijskih polja ugljikovodika.Površine planirane za eksploataciju ugljikovodika planirane su unutar istražnog prostora DRAVA - 03 (DR-03), označene kao PPEx.*Postupci provedeni sukladno posebnim zakonima kojima se ocjenjuje zaštita okoliša i prirode*Budući da su za strateški dokument „Okvirni plan i program istraživanja i eksploatacije ugljikovodika na kopnu“, a time i za istražni prostor DRAVA 03 (DR-03), koji je sadržan u tom dokumentu, provedeni postupci ocjene prihvatljivosti za ekološku mrežu i strateške procjene utjecaja na okoliš, ishođeno je mišljenje Ministarstva gospodarstva i održivog razvoja, Uprave za zaštitu prirode, kojim je ocijenjeno da nije potrebno provesti postupak ocjene prihvatljivosti za ekološku mrežu i Uprave za procjenu utjecaja na okoliš i održivo gospodarenje otpadom da nije potrebno provesti postupak strateške procjene niti ocjene o potrebi strateške procjene utjecaja na okoliš, uz obvezu pridržavanja svih ograničenja, mjera zaštite i ublažavanja i cjelovitost ekološke mreže definiranih za istražni prostor DRAVA 03 (DR-03).*Postupak izrade i donošenja VIII. Izmjena i dopuna PP VPŽ*Nositelj izrade Plana je Upravni odjel za graditeljstvo, zaštitu okoliša i imovinsko–pravne poslove Virovitičko-podravske županije, a stručni izrađivač je Zavod za prostorno uređenje Virovitičko-podravske županije.Odgovorni voditelj je Jasna Baranjec-Keserica, dipl.ing.arh.Sukladno Odluci o izradi od javnopravnih tijela i osoba određenih posebnim propisima zatraženi su zahtjevi, a dostavljeno je osamnaest zahtjeva i očitovanja. |

Pozivamo predstavnike zainteresirane javnosti da najkasnije do 19. prosinca 2023. godine dostave svoje komentare na Nacrt prijedloga VIII. izmjena i dopuna prostornog plana Virovitičko-podravske županije putem OBRASCA za savjetovanja na e-mail: sanja.pančić@vpz.hr

Po završetku savjetovanja, svi pristigli komentari bit će javno dostupni na internetskoj stranici Virovitičko-podravske županije te priloženi uz prijedlog akta o kojem će raspravljati Županijska skupština Virovitičko-podravske županije.

Ukoliko ne želite da Vaš komentar bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta prijedloga VIII. izmjena i dopuna prostornog plana Virovitičko-podravske županije.